TRUE ทุ่ม 211.5 ลบ. ซื้อหุ้น 15% ใน “ซุปเปอร์แนป (ประเทศไทย)”
TRUE ส่งบริษัทย่อย "บีเอฟเคที (ประเทศไทย)" เข้าซื้อหุ้น 15% ใน “ซุปเปอร์แนป (ประเทศไทย)” จากกลุ่ม SCB มูลค่ารวม 211.5 ลบ. 
26 มิ.ย. 2560

 
บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัท บีเอฟเคที (ประเทศไทย) จำกัด (BFKT) ซึ่งเป็นบริษัทย่อยของบริษัทฯ ได้เข้าลงทุนในบริษัท ซุปเปอร์แนป (ประเทศไทย) จำกัด (SUPERNAP)
โดยการซื้อหุ้นสามัญของ SUPERNAP จากผู้ถือหุ้นเดิม คือ บริษัท ไทยพาณิชย์ประกันชีวิต จำกัด (มหาชน) จำนวน 20 ล้านหุ้น และบล.ไทยพาณิชย์ จำนวน 10 ล้านหุ้น รวมเป็นจำนวน 30 ล้านหุ้น คิดเป็นสัดส่วน 15% ของหุ้นที่ออกและชำระแล้วทั้งหมดของ SUPERNAP ในราคารวมทั้งสิ้น 211.5 ล้านบาท